TRC แรงไม่แผ่ว 3 วันพุ่ง 55% หลังดึง “EA-รัฐบาลมาเลย์” ร่วมทุนเหมืองโปแตชชัยภูมิ
TRC แรงซื้อเก็งกำไรต่อเนื่อง 3 วันทำการพุ่ง 55% รับอานิสงส์หลังดึง EA-รัฐบาลมาเลย์ ร่วมทุนเหมืองโปแตชชัยภูมิ มั่นใจช่วยผลักดันรายได้ในอนาคตเติบโตแข็งแกร่ง
TRC แรงซื้อเก็งกำไรต่อเนื่อง 3 วันทำการพุ่ง 55% รับอานิสงส์หลังดึง EA-รัฐบาลมาเลย์ ร่วมทุนเหมืองโปแตชชัยภูมิ มั่นใจช่วยผลักดันรายได้ในอนาคตเติบโตแข็งแกร่ง
2 ก.พ. 2566

ผู้สื่อข่าวรายงานว่า วันนี้ (2 ก.พ. 66) ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 11:04 น. อยู่ที่ระดับ 0.67 บาท บวก 0.07 บาท หรือ 11.67% สูงสุดที่ระดับ 0.70 บาท ต่ำสุดที่ระดับ 0.59 บาท ด้วยมูลค่าการซื้อขาย 334.53 ล้านบาท โดยราคาหุ้นสามารถขึ้นมาทำนิวไฮในรอบ 4 ปี 9 เดือน

ทั้งนี้ หากดูระยะสั้นพบว่า ราคาหุ้นบนกระกานของ TRC พุ่งแรงติดต่อกัน 3 วันทำการมีการปรับตัวขึ้นไปแล้ว 55.82% อย่างไรก็ดียังคงเป็นการเข้าเก็งกำไรหลังจากมีข่าวว่าบริษัทฯได้ดึงพันธมิตรอย่าง บริษัท พลังงานบริสุทธิ์ จำกัด (มหาชน) หรือ EA และรัฐบาลมาเลเซีย ลงขันเพิ่มทุน 20,000 ล้านบาท วงในระบุ EA ถือหุ้น 25% รัฐบาลมาเลย์ร่วมด้วย 10% ส่วน “คลัง” พร้อมรักษาสัดส่วนถือหุ้น 20% ล่าสุด “อันวาร์ อิบราฮิม” ล็อกคิวบินตรงร่วมปิดดีล 10 ก.พ.นี้